NaiveNeuron/SloPal huggingface dataset:
Šipoš, Michal, poslanec NR SR (2024-01-24):
Ďakujem, pán poslanec Kišš, za vaše vystúpenie. Chcem nadviazať na vaše vystúpenie. Je to tak, ako sme predpokladali. V sobotu v Sobotných dialógoch Fico dal rozkaz, ako to bude fungovať. Bude sa rokovať aj v noci. Ale on nechce nikomu nič prikazovať a uvidíme, ako sa s tým vysporiada predseda Národnej rady pán Pellegrini. Pán Pellegrini hovoril, že on nebude robiť takéto ťahy, že v noci sa bude rokovať, on, on priniesol tú novú politickú kultúru a on nechá, aby rozprava išla riadne, aby všetko išlo v súlade s rokovacím poriadkom, tak ako sa má a nebude do toho vstupovať. No ale dnes sa ukázalo, že ako rozkázal Fico, tak Pellegrini pekne plní a poslúcha. Jasné, chcú nás donútiť, aby sme rokovali v noci. Chcú, aby ľudia, ktorí to sledujú, aby nás nepočúvali, pretože v noci slušní ľudia spia, ale my budeme, my budeme pekne rokovať a my sa toho nebojíme. A keď nás chcete prinútiť rokovať aj v noci, budeme rokovať aj v noci. Ja sa chcem poďakovať všetkým opozičným poslancom, že sme prišli do takéhoto bodu, kedy sa krásne ukázalo, kto hovorí pravdu a kto klame. Kto koho počúva na slovo. A teraz to museli spraviť. Jednoducho musia nás nechať rokovať v noci, lebo v normálnej súťaži, v normálnych pravidlách by to nedokázali jednoducho udržať. Musia to robiť tak na hulváta, že na noc nás tu nechajú, aby nás ľudia nepočúvali, aby ľudia spali a aby sme my... a myslia si že my jednoducho vyfučíme a skončíme. Ale o to viac ste nás ešte nabudili, pán Pellegrini. O to viac budeme bojovať a budem žiadať opozičných poslancov, aby sme s o to väčšou vervou sa pustili do súťaže a do boja s vami, ale podľa pravidiel.
Sulík, Richard, predseda NR SR (2010-12-09):
Ďakujem pekne. Do rozpravy je prihlásených päť poslancov, posledný je pán poslanec Bublavý. Slovo má pán poslanec Somogyi. Nech sa páči.
Kyselica, Lukáš, poslanec NR SR (2023-05-03):
Ako o ďalšom budeme hlasovať o mojom pozmeňujúcom návrhu.
Laššáková, Jana, podpredsedníčka NR SR (2012-09-19):
Úlohou úradu však podľa môjho názoru nie je suplovať aktivity špecializovaných orgánov štátu, akými je Slovenská agentúra pre rozvoj investícií a obchodu či Slovenská agentúra cestovného ruchu. Som presvedčená, že úrad bude v rámci svojich aktivít hľadať cesty ako posilňovať využitie ekonomického potenciálu našich krajanov. Pomoc Slovákom žijúcim v zahraničí môže byť pre slovenské spoločnosti pri ich prieniku na zahraničné trhy jedinečnou. Naďalej úrad svoje aktivity vykonáva najmä v dvoch oblastiach, a to je vydávanie osvedčení Slovákov žijúcich v zahraničí a poskytovanie dotácií na projekty budujúce národné povedomie a kultúrnu identitu zahraničných Slovákov. V tejto súvislosti by som chcela povedať, že verím, že aj v spolupráci s Národnou radou Slovenskej republiky sa v budúcnosti podarí nájsť opatrenia, ktorými dokáže eliminovať snahy o nezákonné získanie preukazu zahraničného Slováka a výhod s ním súvisiacimi. Samozrejmosťou v tomto prípade ostáva úzka spolupráca s úradom, s ministerstvom vnútra a zastupiteľskými úradmi Slovenskej republiky v zahraničí. Som rada, že v správe sa ako priorita úradu spomína aj upevňovanie a ďalší rozvoj vzťahov s krajanskými organizáciami a s osobnosťami krajanského života. Je nevyhnuté, aby aj v oblasti poskytovania dotácií bola naplnená snaha o racionálne prerozdelenie a čo najefektívnejšie vynakladanie zdrojov na pokrytie žiadosti o dotácie. Na záver chcem, ako pán minister uviedol, vysloviť presvedčenie, že nové vedenie úradu pre zahraničných Slovákov, ako aj presun zodpovednosti za zabezpečenie výkonu štátnej politiky vo vzťahu k Slovákom žijúcim v zahraničí na rezort diplomacie prinesú zvýšenie efektívnosti a tým aj účinnosti štátnej politiky Slovenskej republiky zameranej na túto oblasť. Preto vás prosím o podporu tejto správy, to znamená, aby ju Národná rada bez výhrad zobrala na vedomie. Ďakujem pekne. (Potlesk.)
Laššáková, Jana, podpredsedníčka NR SR (2014-10-17):
Pán poslanec Hlina, nech sa páči, máte slovo. Pán poslanec Hlina je posledným, ktorý je prihlásený písomne do rozpravy. Potom dám možnosť prihlásiť sa do rozpravy ústne. Nech sa páči, máte slovo.
B. Bugár, podpredseda NR SR: (2005-02-08):
Otváram rozpravu. Dostal som jedinú písomnú prihlášku do rozpravy, pána poslanca Čaploviča, za klub poslancov Smeru. Nech sa páči, pán poslanec, máte slovo. Potom otvorím možnosť sa prihlásiť ústne do rozpravy, až vtedy, keď skončí so svojím vystúpením pán poslanec.
Bugár, Béla, podpredseda NR SR (2017-11-28):
Nech sa páči, prezentujme sa a hlasujme o návrhu prerokovať tento vládny návrh zákona v druhom čítaní. (Hlasovanie.) Prítomných 140, za 80, proti 39, zdržalo sa 21 poslancov. Konštatujem, že sme, postúpili sme návrh zákona do druhého čítania. Nech sa páči, ešte výbory a lehoty.
Dolinková, Zuzana, ministerka zdravotníctva SR (2024-05-02):
Ďakujem veľmi pekne. Vážený pán podpredseda Národnej rady Slovenskej republiky, vážení, vážené kolegyne, kolegovia, ministerstvo zdravotníctva, resp. vláda Slovenskej republiky predkladá návrh zákona o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve s cieľom predísť možným hospodárskym škodám spôsobených neakceptovaním doplňujúceho odôvodneného stanoviska Európskej komisie INFR 2018/2183. Cieľom návrhu zákona je riešiť akútny nedostatok zdravotníckych pracovníkov umožnením výkonu odborných pracovných činností v zdravotníckych povolaniach praktická sestra, asistent, zubný asistent a sanitár študentom aj žiakom vybraných študijných odborov a to už počas letných prázdnin v roku 2024. Ďalším opatrením, ktoré tento návrh zákona zavádza, je systémové opatrenie na plynulejšie doplnenie absolventov rezidentského štúdia do ústavnej a ambulantnej praxe so zameraním sa na menej atraktívne regióny Slovenska. Návrh zákona rieši takisto aj úpravu podmienok na vydávanie a uverejňovanie minimálnych štandardov pre špecializačné a certifikačné študijné programy a programy sústavného vzdelávania z dôvodu možnosti flexibilnejších zmien vo vzdelávaní zdravotníckych pracovníkov v súlade s vedecko-technickým pokrokom. Vážený pán podpredseda Národnej rady, vážené pani poslankyne, vážení páni poslanci, dovoľujem si vás požiadať o podporu predloženého návrhu zákona. Ďakujem veľmi pekne.
Hrnčiar, Andrej, podpredseda NR SR (2018-02-01):
Pokračujeme... (reakcia ministra), ale hovorili ste tak zaujímavo, že som vás nechcel prerušiť. Takže budeme pokračovať vládnym návrhom zákona o sociálnej ekonomike a sociálnych podnikoch a o zmene a doplnení niektorých zákonov (tlač 817). (Reakcie z pléna.) Čiže budeme pokračovať faktickými poznámkami. Faktickú poznámku mal pán poslanec Blanár, nech sa páči.
Érsek, Árpád, minister dopravy a výstavby SR (2017-12-07):
Pán minister ďakuje za otázku, pán poslanec. K vašej otázke (reakcie z pléna); jáj, áno, tieňový; k vašej otázke týkajúcej sa možného privatizovania vodných plôch na Slovensku cez pripravovaný návrh zákona o rybárskej oblasti mám nasledovné: Podľa čl. 4 ods. 1 Ústavy Slovenskej republiky sú vodné toky a podzemné vody vo vlastníctve Slovenskej republiky. Pokiaľ predmetná otázka naráža na ustanovenie § 4 návrhu zákona o rybárstve týkajúcej sa pridelenia výkonu rybárskeho práva, poznamenávam, že k predmetnému ustanoveniu boli v rámci interného pripomienkového konania vznesené pripomienky odbornými útvarmi a rezortnými organizáciami ministerstva životného prostredia Slovenskej republiky. V rámci interného pripomienkového konania si Slovenský vodohospodársky podnik, š. p., ako odborná organizácia ministerstva životného prostredia v súlade so zákonom o vodách spravujúca vodné toky Slovenskej republiky, uplatnil pripomienku v nasledovnom znení: „Správcovi vodohospodársky významných vodných tokov a správcovi drobných vodných tokov ministerstvo môže prideliť výkon rybárskeho práva v ním spravovaných vodných tokoch.“ K uvedenému ustanoveniu si uplatnila pripomienku aj ďalšia odborná organizácia ministerstva životného prostredia a Štátna ochrana prírody Slovenskej republiky v takomto znení: „Ministerstvo môže v záujme zabezpečenia starostlivosti o ochranné územie prideliť výkon rybárskeho práva organizáciám ochrany prírody.“ Pre komplexnosť uvádzam, že v súčasne platnom právnom predpise upravujúcom problematiku rybárstva má podľa § 4 ods. 3 Slovenský rybársky zväz ako občianske združenie v zmysle zákona č. 83/1990 Zb. o združovaní občanov, možno povedať, výsostné právo výkonu rybárskeho práva vo vodných tokoch napriek tomu, že nie je štátnou organizáciou. Na základe uvedených skutočností rázne odmietam tvrdenie, že prostredníctvom návrhu zákona o rybárstve má ísť o privatizáciu vodných tokov na Slovensku. Vodné toky sú v zmysle citovaného článku ústavy naďalej výlučne vo vlastníctve Slovenskej republiky a uchádzanie sa o výkon rybárskeho práva štátnymi organizáciami – Slovenským vodohospodárskym podnikom a Štátnou ochranou prírody Slovenskej republiky – v rámci legislatívneho procesu v návrhu zákona o rybárstve, ktorý je zatiaľ len v štádiu vyhodnocovania pripomienok vznesených v rámci medzirezortného pripomienkového konania, celkom iste nemožno považovať za privatizáciu vodných tokov alebo iných vodných útvarov. Ďakujem, skončil som.
Pellegrini, Peter, predseda NR SR (2015-05-06):
Procedurálny návrh, pán poslanec, musíte dať!
Blanár, Juraj, podpredseda NR SR (2023-03-31):
Pán poslanec Marek Šefčík s faktickou poznámkou.
Marcinková, Vladimíra, poslankyňa NR SR (2023-02-09):
Áno. Ďakujem pekne za slovo, pán predsedajúci. Ďakujem aj za odpoveď, pán minister. Ja by som sa chcela spýtať, spomenuli ste len okrajovo, že žiadate od ministerstva financií vlastne navýšenie zdrojov na tieto opatrenia, o ktorých vieme, ale práve tie zdroje sa javia ako problém. Koľko ste už vyrokovali alebo koľko žiadate od ministerstva, aby boli pokryté všetky tieto potreby a aká je v podstate prognóza naplnenia týchto potrieb?
Hrnčiar, Andrej, podpredseda NR SR (2016-10-19):
To bolo záverečné slovo, takže nemôže už pani poslankyňa reagovať na vás. Takže vyhlasujem rozpravu za skončenú, prerušujem rokovanie o tomto bode programu. Nasledujúcim bodom programu je prvé čítanie o vládnom návrhu zákona o niektorých pravidlách uplatňovania nárokov na náhradu škody spôsobenej porušením práva hospodárskej súťaže a ktorým sa mení a dopĺňa zákon č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov . Vládny návrh zákona má parlamentnú tlač 246. Návrh na jeho pridelenie na prerokovanie výborom je v rozhodnutí č. 249. Prosím podpredsedníčku vlády a ministerku spravodlivosti Slovenskej republiky Luciu Žitňanskú, aby vládny návrh zákona uviedla.
P. Paška, predseda NR SR: (2007-10-24):
Otváram rozpravu. Pýtam sa, či sa chce niekto prihlásiť do rozpravy. Pán poslanec Simon. Končím možnosť prihlásiť sa do rozpravy. Pani spravodajkyňa ako prvá, nech sa páči, do rozpravy.
Grendel, Gábor, podpredseda NR SR (2020-12-10):
(Zaznievanie gongu.) Vážené panie poslankyne, vážení páni poslanci, na poslaneckom grémiu sme prediskutovali návrh štyroch poslaneckých klubov, ktorý bude prednesený v procedurálnom návrhu. Takže aby sme sa neopakovali, nebudem to teraz rekapitulovať. Ale keď sa pánovi poslancovi Šipošovi podarí prihlásiť s procedurálnym návrhom, tak to zaznie. Nech sa páči, s procedurálnym návrhom pán poslanec Šipoš.
B. Bugár, podpredseda NR SR: (2002-02-15):
(Hlasovanie.) Prítomných je 78 poslancov, za návrh hlasovalo 69, proti 1, zdržali sa 6, nehlasovali 2. Konštatujem, že návrh pána Mikloška bol prijatý. Nech sa páči, pokračujeme ďalej.
B. Bugár, podpredseda NR SR: (2006-04-21):
Takže prerušujem teraz rokovanie o tomto bode programu. Ďakujem aj navrhovateľke a spravodajcovi za vykonanú prácu. Pristúpime k druhému čítaniu o vládnom návrhu zákona o povinnej základnej kvalifikácii a pravidelnom výcviku niektorých vodičov (tlač 1557). Prosím teraz ministra dopravy, pôšt a telekomunikácií Slovenskej republiky Pavla Prokopoviča, aby vládny návrh zákona odôvodnil. Nech sa páči.
Ďuriš Nicholsonová, Lucia, podpredsedníčka NR SR (2017-05-18):
Tri faktické poznámky na vaše vystúpenie, pán poslanec. Končím možnosť prihlásiť sa s faktickou poznámkou. Pán poslanec Sopko, nech sa páči.
V. Veteška, podpredseda NR SR: (2005-01-18):
Zapnite mikrofón pánovi Hoptovi. I. Hopta, poslanec: Ja by som chcel doplniť poslanca Ondriaša v tom, že ak na jednej strane štát nemá peniaze na dostavbu Slovenského národného divadla, tak na druhej strane ten istý štát nadeľuje mnohým štátnym vedúcim zamestnancom nehorázne platy, riaditelia niektorých štátnych podnikov, resp. tam, kde má štát väčšinu, poberajú 100- až  150-tisícové platy, sú medzi nimi napr. aj zástupcovia umeleckej obce alebo niektorí, dokonca, ako slečna Hrycová ako šéfka jedného divadla, si sami navrhujú odmeny vo výške 300 000 korún. Chcem podotknúť, že v zdôvodnení na túto odmenu sa uvádza, že na internete sa objavil názor, že divadlo zahralo nejakú hru dobre. Nadeľujú si teda také odmeny tam, kde nezamestnaní dostanú 300 000 korún za 15 rokov podpory, keď sú ako nezamestnaní. Čiže chcem povedať, že ak sme pätnásť rokov nedokázali vybudovať divadlo, tak naozaj svedčí to o tom, že vláda nie je schopná realizovať svoje úlohy a naozaj vážne by mala zvážiť, či zostane vládou Slovenskej republiky a bude ochraňovať oprávnené záujmy občanov Slovenskej republiky alebo podá demisiu. Ja si myslím, že bolo tu už dnes dosť veľa povedané ohľadom dostavby Národného divadla, ale ak chceme s tým niečo robiť, tak bude potrebné v budúcnosti zmeniť aj našu legislatívu v tom ponímaní, že rozhodnutia Národnej rady alebo uznesenia Národnej rady  budú pre vládu Slovenskej republiky záväzné a bude sa musieť nimi riadiť. Ďakujem.
Pellegrini, Peter, predseda NR SR (2015-05-06):
Prezentujme sa a hlasujme o pridelení návrhu zákona výborom a určení lehoty na prerokovanie v druhom čítaní. (Hlasovanie.) Prítomných 139 poslancov, za hlasovalo 134, zdržalo sa 5 poslancov. Konštatujem, že Národná rada pridelila návrh tohto zákona výborom, určila gestorský výbor a príslušné lehoty na jeho prerokovanie v druhom čítaní. Ďakujem pekne, pani spravodajkyňa. (Reakcia spravodajkyne.) Nech sa páči. (Reakcia spravodajkyne: Ešte jeden ostávam.) Budete uvádzať aj priemyselné havárie? (Reakcia spravodajkyne.) To príde na rad potom neskôr, pani poslankyňa. Poprosím teraz pána poslanca Lebockého, aby uviedol hlasovanie v druhom čítaní k vládnemu návrhu zákona o prevencii závažných priemyselných havárií, tlač 1422, bod 12 schváleného programu. (Hlasovanie o vládnom návrhu zákona o prevencii závažných priemyselných havárií a o zmene a doplnení niektorých zákonov , tlač 1422.)
Hrnko, Anton, poslanec NR SR (2017-04-06):
Mimoriadny výbor pre obranu a bezpečnosť sa bude konať zajtra o 8.30 hod. Pozvánka bude doručená. Ďakujem.
Pellegrini, Peter, predseda NR SR (2015-05-13):
Hlasujeme o bode 10 spoločnej správy. (Hlasovanie.) Prítomných 139 poslancov, za hlasoval 1 poslanec, proti bolo 132, zdržalo sa 6 poslancov. Bod sme neschválili.
Přidal, Alojz, poslanec NR SR (2015-05-28):
Pán poslanec Dzurinda, ja vám veľmi pekne ďakujem za ten príklad o tej kúpe vašej chalupy. A myslel som, že aj jednoduchší poslanci SMER-u pochopia, ale nepochopili. Je zrejmé, že marxistický filozof to nepochopil. Ja verím, že sa zamyslíte a vymyslíte ešte nejaký jednoduchší príklad, aby to pochopil, lebo on chápe len vedúcu úlohu strany. Elektrárne boli predané v transparentnej súťaži, vyhrala najlepšia ponuka, nevyhrala ponuka Rusov, ktorá bola o 11,6 mld. horšia, ani ponuka ČEZ-u, ktorá bola o 6,1 mld. Sk nižšia. ČEZ, ktorý najlepšie poznal SE, ponúkol za 66 % balík o 6,1 mld. slovenských korún, menej. A generálny riaditeľ ČEZ-u Martin Roman v novembri v rozhovore pre BBC uviedol, že mali veľké nutkanie, mali dosť peňazí, aby ponúkli viac, ale museli by to urobiť s vedomím, že akcionári peniaze nedostanú späť. Enel získal v transparentnom tendri, kde rozhodovala cena, tá mala váhu 90 %, technické riešenia 10. Otázka stojí, prečo Enel zaplatil 6,1 mld. Sk, viac ako ČEZ. Nie je to ťažké uhádnuť. Bolo to preto, že Enel v tom čase chcel ísť do rozvoja jadrovej energetiky v Taliansku a u nás sme prevádzkovali jadrové elektrárne a prevádzkovali sme ich dobre. Máme dobrých, skvelých odborníkov. Jednoducho Enel zaplatil za potenciálnu skúsenosť s prevádzkovaním jadra. Taliani sa od nás išli učiť prevádzkovať jadrové elektrárne a zaplatili za to 6,1 mld. slovenských korún. To bola dobrá kúpa jednodu..., to bol dobrý, dobrý predaj... (Prerušenie vystúpenia časomerom.)
Paška, Pavol, predseda NR SR (2013-10-22):
(Hlasovanie.) 139 prítomných, 59 za, 77 proti, 2 sa zdržali, 1 nehlasoval. Tento návrh sme neschválili.
Sulík, Richard, predseda NR SR (2010-09-09):
Ďakujem vám. Na faktické poznámky reaguje pán Muňko. Nech sa páči.
Krajniak, Milan, poslanec NR SR (2016-06-21):
Ďakujem. Chcel by som pripomenúť poslancom výboru pre preskúmavanie rozhodnutí NBÚ, že naše dnešné zasadnutie o 12.00 hod. nebude v tej zasadačke, v ktorej sa obvykle stretávame, ale bude v zasadačke brannobezpečnostného výboru. Ďakujem.
Jurinová, Erika, podpredsedníčka NR SR (2013-07-01):
Prepáčte, pán poslanec. Ja by som chcela upozorniť kolegov, je nás tu málo, takže každý hlas je veľmi počuť. Prosím vás, ak vás to nezaujíma, choďte sa baviť von. Ďakujem.
V. Veteška, podpredseda NR SR: (2006-04-19):
V. Horák, poslanec: Áno. Ďakujem za slovo. Pán predsedajúci, vážený pán podpredseda vlády, vážené kolegyne, kolegovia, Výbor Národnej rady Slovenskej republiky pre financie, rozpočet a menu ako gestorský výbor podáva túto spoločnú správu výborov Národnej rady Slovenskej republiky o prerokovaní uvedeného vládneho návrhu zákona. Národná rada Slovenskej republiky uznesením č. 2113 z 15. marca 2006 pridelila tento vládny návrh zákona týmto výborom Národnej rady Slovenskej republiky: Výboru Národnej rady Slovenskej republiky pre financie, rozpočet a menu, Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, privatizáciu a podnikanie. Uvedené výbory prerokovali predmetný vládny návrh zákona v stanovenom termíne. Gestorský výbor nedostal do začatia rokovania o tomto vládnom návrhu zákona stanoviská poslancov Národnej rady Slovenskej republiky. K predmetnému vládnemu návrhu zákona všetky tri uvedené výbory prijali uznesenie, návrh schváliť s pozmeňujúcimi a doplňujúcimi návrhmi. Z prerokovaní výborov vyšli celkom 4 pozmeňovacie návrhy, všetky odporúča gestorský výbor schváliť. Gestorský výbor na základe stanovísk jednotlivých výborov odporúča Národnej rady Slovenskej republiky tento návrh zákona schváliť s pozmeňujúcimi a doplňujúcimi návrhmi. Táto predmetná správa k tomuto vládnemu návrhu zákona bola schválená uznesením gestorského výboru č. 819 z 12. apríla 2006, výbor ma určil ako spoločného spravodajcu výborov a zároveň ma poveril predniesť túto spoločnú správu na schôdzi Národnej rady Slovenskej republiky a navrhnúť Národnej rade postup pri hlasovaní o pozmeňujúcich a doplňujúcich návrhoch. Ďakujem, pán predsedajúci, môžete otvoriť rozpravu.
Čepček, Martin, poslanec NR SR (2020-12-04):
Ďakujem. Ja si uvedomujem, že ústava je dôležitý zákon. A myslím, že aj pani prezidentka si to uvedomuje, aj poslanci v tejto sále. Ale ak vám stavovské organizácie napíšu, že sú neni celkom stotožnení a majú s tým problém, ja si myslím, že tá diskusia je namieste, aby sme nešili tento zákon, ako sa hovorí, horúcou ihlou a aby ten zákon bol aj kvalitný, lebo ten zákon fakt ovplyvní celú spoločnosť, celý tento štát. Na základe tohto zákona sa budú vydávať aj iné zákony a budú s tým súvisieť, úzko súvisieť. To znamená, ja iba toto uvažujem, aby sme ten zákon neschvaľovali veľmi rýchlo. Však ten zákon sa dá odložiť aj o mesiac, aj o dva, ako iba o to ide. Ďakujem.
P. Paška, predseda NR SR: (2009-02-03):
Máte slovo.
Dostál, Ondrej, poslanec NR SR (2019-01-31):
Pán poslanec Farkašovský, nepovedali ste to prvýkrát a priznám sa, že úprimne nerozumiem vášmu názoru, že úlohou médií alebo základnou úlohou médií nie je kontrolovať štátnu moc. Naozaj by som úprimne chcel porozumieť, ako to myslíte. Lebo veď, keď niekto hovorí o tom, že základnou úlohou médií, vrátane verejnoprávnych médií je kontrolovať štátnu moc, tak tým nijako nespochybňuje, že médiá majú aj informovať, médiá prinášajú predpoveď počasia, niektoré médiá sa venujú záhradkárstvu, niektoré médiá sú bulvárne a riešia, riešia súkromný život celebrít. Ale médiá, ktoré informujú o politike, z povahy veci predsa kontrolujú štátnu moc a je to ich úloha, ich základná úloha, ktorá sa nijako nebije s inými úlohami, vzdelávacími úlohami, s informačnými úlohami, šírením osvety a neviem s čím. Ja nerozumiem, s čím máte problém? Je základnou úlohou médií kontrolovať štátnu moc, kontrolovať politikov, vrátane politikov, ktorí sú, ktorí sú v opozícii. Pokiaľ ide o ten názor, kde vám aj časť predrečníkov dala za pravdu, že médiá by nemali súdiť. Čo znamená, že médiá by nemali súdiť? Však médiá, keď vynesú nejaký hodnotiaci výrok, tak to nie je súdenie. Vyšetrujú orgány činné v trestnom konaní. Súdia súdy. Nikto sa nedostane do väzenia len za to, že si nejaké médium myslí, že daný politik spravil niečo zlé. Čo to teda znamená? Že médiá majú priniesť informáciu, že 63 zo 72 strán rigoróznej práce pána Danka bolo opísaných z nejakých iných kníh a teda môžu priniesť túto informáciu, ale nemôžu súdiť, nemôže povedať, že to je plagiát?
Jurinová, Erika, podpredsedníčka NR SR (2014-11-08):
Pán poslanec Jasaň.
Grendel, Gábor, podpredseda NR SR (2021-11-02):
Vyhlasujem rozpravu za skončenú. Chce zaujať stanovisko pán navrhovateľ? Pán minister? Nie. Pani spravodajkyňa? Takisto nie. Pristúpime teda k hlasovaniu. Prosím spoločnú spravodajkyňu z výboru pre hospodárske záležitosti pani poslankyňu Miriam Šutekovú, aby uvádzala hlasovanie o bode 68 programu, je to druhé čítanie o vládnom návrhu zákona o elektronických komunikáciách (tlač 645). Nech sa páči, pani poslankyňa.
Kéry, Marián, poslanec NR SR (2015-11-18):
Vážený pán predseda, v rozprave som vystúpil ja a pán poslanec Jozef Mikloško. Obaja sme podali pozmeňujúci návrh. Pán predseda, dajte, prosím, najskôr hlasovať o bodoch zo spoločnej správy 2, 3 a 5 až 14 spoločne s odporúčaním gestorského výboru schváliť.
S. Janiš, poslanec: (2007-07-02):
Dobre ste pomenovali to, že pribúdajú SVaLZ-ové vyšetrenia, a to ako huby po daždi. Ale treba sa spýtať, čo robia revízni lekári, čo robia revízni lekári, ktorí majú o. i. strážiť aj tieto náklady. Ale kebyže pribúdajú iba tie SVaLZ-ové vyšetrenia, ale pribúdajú aj SVaLZ-ové zariadenia na trhu. A kto im dáva licencie? Je to opozícia alebo koalícia? Kto uzatvára zmluvy s novými SVaLZ-ovými zariadeniami? Zdravotné poisťovne, vaše, pán minister, tie vaše peniaze preč zo systému. Prečo im dávate peniaze? Prečo vznikajú nové ako huby po daždi? Znižovanie lôžok. Samozrejme, administratívne znižovanie lôžok, keď vám fixné náklady zariadenia zostávajú na tej istej úrovni, o čom to je? O ničom. To som tu už spomínal. Zrušenie poplatkov, poctivé dodržanie predvolebného sľubu. Ale dodržať aj sľub, že sa to lekárom a nemocniciam nahradí iným spôsobom, toto už poctivé nebolo, lebo ste to nedodržali, pán minister. Vy ste im zobrali milióny, ale nevrátili ste im ich. Takže keď sa majú poctivo dodržať sľuby, tak potom treba dodržať aj ten, ktorý je trošku nepríjemnejší. Všeobecní lekári, kapitácia. Veď ste vo vládnej koalícii. Navrhnite riešenie, čo s tým. Súťaž, súťaž v poisťovníctve, sorry, nie, tu počúvam, sorry, nie. A súťaž distribučných firiem, to je čo? To sú charity? FAKON PHARM, FAKON PLUS a tak ďalej, to je čo? To je charita? To sú miliardy, pani kolegyňa. Tohto sa to netýka?
Grendel, Gábor, podpredseda NR SR (2022-05-06):
Pán poslanec Miroslav Suja.
Viskupič, Marián, poslanec NR SR (2023-05-10):
Vážený pán predseda, v rozprave vystúpili dvaja poslanci, pričom boli podané dva pozmeňujúce a doplňujúce návrhy. Pán predseda, keďže pozmeňujúce návrhy boli podané v rámci včerajšej rozpravy, dajte, prosím, najprv hlasovať o skrátení lehoty podľa § 83 ods. 4 rokovacieho poriadku.
B. Bugár, podpredseda NR SR: (2004-03-11):
(Hlasovanie.) Prítomných 137 poslancov, za návrh 107, proti 1, zdržalo sa 26 poslancov, nehlasovali 3. Konštatujem, že aj 2. návrh pána poslanca bol schválený. R. Vavrík, poslanec: Pán podpredseda, dajte hlasovať o 3. návrhu pána poslanca Bučeka, o voľbe riaditeľa NBÚ.
Žiga, Peter, podpredseda NR SR (2023-12-07):
Ďakujem pekne, pán minister, zaujmite miesto pre navrhovateľov. Ja ešte dám slovo spravodajcovi, otvorím rozpravu a preruším rokovanie, čo sa týka rozpravy, po hlasovaní. Takže prosím pána spravodajcu Romana Malatinca, ktorého určil navrhnutý gestorský výbor, aby sa ujal reči.
Grendel, Gábor, podpredseda NR SR (2022-10-05):
Pán poslanec Ján Benčík.
Vašečka, Richard, poslanec NR SR (2018-02-09):
Ďakujem veľmi pekne, tak sme si to vysvetlili. Áno, zvolali sme tú schôdzu aj kvôli tým procedurálnym veciam, ktoré som spomenul, ale aj preto, lebo sa takmer na dennej báze stretávame s vážnymi podozreniami, že miliardy určené na tak potrebnú modernizáciu ozbrojených síl, ktorú podporujeme, sú používané naozaj spôsobom, ktorý je pochybný. Ak je ten spôsob pochybný, tak sme tu od toho, aby sme tú schôdzu zvolali. Čiže je fajn, pán minister, že ste rozprávali o všeličo možnom, ale táto schôdza je naozaj o dlhodobom pláne rozvoja obrany, o miliardách eur, ktoré musia byť veľmi vážne použité, lebo inak budú používať, alebo nieže inak, aj tak budú používať tie zbraňové systémy vojaci desiatky rokov a nebude možnosť výmeny. Toto je vážna vec a nechápem, čo bol toto za príspevok do debaty, ktorá podľa mňa doteraz naozaj bola skôr vecná ako nejaká osobná. Ďakujem.
Galko, Ľubomír, poslanec NR SR (2014-11-08):
No, ďakujem pekne. Vidím, že kolegovia zo SMER-u vidia, že v Košiciach už dostanú na frak, tak sa snažia zachrániť aspoň Staré Mesto v Bratislave. Len neviem teda, že kto im tam kandiduje, keď oni tam kandidáta nemajú, ale tak dobre. Aj mňa, pán kolega Lipšic, fascinovalo to, že som počul niektorých kolegov zo SMER-u prvýkrát nahlas niečo povedať. Možnože ku koncu volebného obdobia sa dožijeme aj takého vyššieho levelu, a síce, že aj budú vedieť dokázať zareagovať a zmeniť to, čo čítajú z toho papiera, keď ich podpredsedníčka Národnej rady upozorní, že nereagujú na vystupujúceho, a nebudú verklíkovať to, čo tam majú napísané, ďalej. Ja už som to tu raz povedal, len mechom udretý človek by si mohol myslieť, že všetky tie prepojenia, prevody, rovnaké adresy, nominanti, všelijakí susedia tu a spoločníci a konatelia a neviem čo, že to sú všetko náhody. My si môžeme myslieť o kolegoch, čo chceme zlé, ale určite nie sú všetci mechom udretí na hlavu. A ja som presvedčený, že oni sami vedia, že to nie sú náhody. Oni sami vedia, že to nie sú náhody. To jednoducho nemôžu byť náhody. Dokonca si myslím, že ani ľavičiar pán Blaha si to nemyslí, že by to boli náhody. Ale to je všetko. To je všetko, čo môžeme od nich očakávať, lebo oni tu neboli dosadení a oni tu nie sú nato, aby tu prezentovali svoje názory alebo aby tu, nedajbože, hlasovali nejak podľa svojho vedomia a svedomia. Oni sú tu nato, aby tu sem-tam niečo prečítali z papiera a potom aby poslušne stláčali gombíky. Ja som presvedčený, že do konca volebného obdobia sa toto nezmení. To znamená, opakujem ešte raz, ja neverím tomu, že by kolegovia poslanci zo SMER-u jak to tu vehementne všetko nejakým spôsobom obhajo... (Prerušenie vystúpenia časomerom.)
Krajčír, Ľuboš, poslanec NR SR (2020-07-23):
Ďakujem. Ďakujem všetkým, ktorí sa zapojili faktickou, a chcel som povedať niečo úplne iné, ale som prekvapený, že o 4.20 hod. sú občania niektorí hore, a poslali mi, údajne, pán Kéry, ste písali prácu Zobrazenie človeka v Belkinových poviedkach Puškina. A že vraj taká istá práca, alebo údajne, teda že vraj taká istá práca, vy ste mali 37 strán a nejaká je 40 strán. Mne to absolútne nevadí, naozaj. Aj, keby to aj bolo, či to je, nie je, toto nie je podľa mňa merítko dnes.
Wiezik, Michal, poslanec Európskeho parlamentu (2020-07-07):
Ďakujem za slovo. Otázka pána Kuffu k bezzásahu. Ja svoje postoje ohľadom lesov, ohľadom ekológie lesov naozaj formujem na základe svojej 20-ročnej vedeckej a akademickej praxe, kde som sa ekológii a ekológii lesov venoval tak ako akademik, aj ako vedec a túto svoju pozíciu teda sa snažím pretaviť v súčasnosti aj do európskej politiky. V tomto duchu, a teda o tej pod otázke na to prehodnotenie svojho postoja chcem povedať, že som veľmi rád, že sa nám podarilo podieľať sa na formovaní dôležitých stratégií v rámci Green Dealu okrem iného aj stratégii na ochranu biodiverzity, kde prešla klauzula, že do 2030. roku Európska únia chce zabezpečiť 10 % bezzásahu na svojom území a takisto 10 % bezzásahu na svojom morskom území. Čiže myslím si, že neni prečo sa od tohto odkláňať. Naopak si myslím, že to bude všeobecná a veľmi prospešná línia. Na to by som ešte povedal, že nedávno, teraz akurát, teraz som čítal, v Euractive vyšla správa, že slovenskí europoslanci v prepočte na hlavu sú prví v europarlamente, čo sa týka pozmeňujúcich návrhov a gro týchto návrhov ide práve na otázku lesov. Toto prvenstvo sme dostali aj napriek tomu, že do tej štatistiky boli zarátaní dvaja nezaradení europoslanci, ktorí pozmeňovacie návrhy nepredkladajú. Hej, takže myslím si, že vidno, že hľadáme tú cestu a špeciálne v otázke lesov, a verím, že to bude prospešné. Pretože ten zásah, nieže je otázka či alebo nie, ale kde a koľko. Čo je pochopiteľne otázka nielen ekologická, ale aj spoločenská a tú spoločnú nejakú ideu nájsť musíme. A k otázke pána Kočiša ohľadom toho soláru a striech domov dovoľujem si zacitovať zo svojho príhovoru: „Potrebujeme solár dostať z našich polí a lúk na strechy.“ To je veta, ktorú som dneska odprezentoval. Čiže veľmi ma to síce prekvapuje, najmä vzhľadom na vaše ukotvenie, ale musím povedať, že v tomto bode konkrétnom sa naplno zhodneme. Ďakujem.
Švantner, Dušan, poslanec NR SR (2011-05-24):
Ďakujem. Pán poslanec, celý čas som počúval, že kedy vlastne vyslovíte to zásadné stanovisko už či za KDH alebo za seba. Ale nakoniec tak ako niektorí kolegovia, celý čas nevedeli, na čom sú, ja som to takisto nevedel. Stále ste spomínali status quo. A v skutočnosti to chcete meniť tak, ako že to nebude ani ryba, ani rak. Už keď ste raz povedali, že treba počkať na to, ako dopadne sčítanie obyvateľov na Slovensku, no tak potom ste mali zastaviť tento zákon. A bolo to veľmi jednoduché pre vás. Však ste politická strana vo vládnej koalícii. Stačilo to povedať a boli by sme vedeli, na čom sme. A možnože by sme naozaj mohli potom hovoriť otvorenejšie a jasnejšie o tom, aká je situácia na Slovensku, lebo ja si osobne myslím, že sa skorej môže stať to, že tých obcí s tým vyšším percentom maďarského obyvateľstva bude viacej ako doteraz. Ďakujem.
Šimečka, Michal, podpredseda NR SR (2023-11-15):
Ďakujem veľmi pekne. Pán poslanec Svoboda.
B. Bugár, podpredseda NR SR: (2005-02-04):
(Hlasovanie.) Prítomných 135 poslancov, 120 za, 11 sa zdržalo hlasovania, 4 nehlasovali. Prvý návrh pána poslanca Vážneho sme schválili. Nech sa páči.
Jasaň, Viliam, poslanec NR SR (2015-06-18):
Ďakujem pekne. Pani kolegyňa, ja vám držím palce. Ja som nefajčiar. V živote som nefajčil, nefajčia moje deti a tiež neznášam, keď vidím, že niekto v aute fajčí a navyše telefonuje a popri tom jazdí, plne s tým súhlasím, len, viete, je to také čiastkové, lebo sama ste spomenuli, že sa fajčí tam, kde by nemalo fajčiť, kde sú nefajčiari, a nikto neberie ohľad na to. Ale už s tým niekde treba začať. Ja s tým súhlasím a možno by ste to mohli rozšíriť o zákaz fajčenia, pokiaľ ide o ženy, ktoré často fajčia a škodia svojmu plodu. Len myslím si, že tento zákon je dosť ťažko vykonateľný. Ale za pokus to možno stojí. Skôr by som viac apeloval na rodinu, na školu, na spoločnosť, aby vytvárali také podmienky, aby viedli nielen deti, ale aj dospelých k nefajčeniu. A taká pozitívna poznámka. A tým možno naštvem mnohých mojich kolegov aj tu v parlamente. Budem zvedavý, aj z vášho klubu ako budú hlasovať tí, ktorí nedokážu dodržiavať zákaz fajčenia v Národnej rade, pani podpredsedníčka. Ďakujem pekne.
Stredák, Anton, poslanec NR SR (2022-10-21):
Ďakujem pekne za slovo. Vážený pán predseda, vážené kolegyne, kolegovia, na začiatku môjho vystúpenia musím skonštatovať, že predložený návrh v plnom rozsahu zodpovedá úrovni poznania problematiky a potrieb na úseku usporiadania pozemkového vlastníctva v Slovenskej republike jeho predkladateľmi. Pritom vôbec nemám v úmysle spochybňovať nevyhnutnosť komplexného prístupu k procesu pozemkových úprav, ktoré aj podľa mňa musia popri svojej komasačnej časti zahŕňať aj budovanie spoločných zariadení a opatrení. To, čo však navrhujú predkladatelia tejto novely, je podľa mňa nevykonateľné. Neviem si totiž predstaviť, ako sa bude každoročne pri schvaľovaní štátneho rozpočtu garantovať navrhovaný percentuálny podiel výdavkov na spoločné zariadenia a opatrenia, keď sa pozemkové úpravy verejne obstarávajú na obdobie nasledovných piatich rokov. Mimo toho by bolo asi aj vhodné, keby nám predkladatelia vysvetlili, akou metódou výpočtu prišli k číslam uvedeným v dôvodovej správe. Mám na mysli osobne, že v žiadnom prípade si neviem predstaviť, náklady na budovanie spoločných zariadení by tvorili, ako navrhujete, 40 % a postupne by sa mali zvyšovať až na tých 77 %, ako uvádzate v dôvodovej správe, z nákladov pozemkových úprav, keď občania ako soľ čakajú na usporiadanie pozemkového vlastníctva. Viem, že Európska komisia presadzuje, a to dlhodobo, že ak sa z európskych prostriedkov majú pozemkové úpravy financovať, majú sa prednostne použiť na spoločné zariadenia a opatrenia zamerané na elimináciu dopadov klimatických zmien, a preto sa pýtam, ako to bude a z čoho bude financovanie usporiadania pozemkového vlastníctva. Preto si myslím, že ak by návrh bol prijatý tak, ako ho predkladáte, tak proces usporiadania pozemkového vlastníctva na Slovensku nebude trvať predpokladaných 30 rokov, počnúc od roku 2019, ale neskončí sa ani za sto. Ďakujem pekne za slovo.
Vitteková, Anna, poslankyňa NR SR (2015-11-20):
Pán poslanec, predo mnou sediaci, veľmi nerada som osobná, ale mám pocit, že ste už zabudli na to, s akými legislatívnymi iniciatívami ste prišli, keď ste boli na ministerstve spravodlivosti či ministerstve vnútra. Len si myslím, že stratu vašej pamäti spôsobuje to, že prechádzate z jednej politickej strany do druhej, do tretej a ešte možno do, ktovie, koľkej. (Potlesk.)
Švantner, Dušan, poslanec NR SR (2011-03-30):
Ďakujem. Pán poslanec, z toho, čo sme tu teraz počuli, je jednoznačne jasné, že sa veľmi benevolentne staviame k tejto problematike. A ja teraz mám na teba jednu priamu otázku: Ako si riešil tú záležitosť, že ti policajt odmietol povedať, kde je štadión, že ti povedal, že ti nerozumie. Totiž predsa na to máme zákon. Bol by som veľmi rád, keby sa takéto záležitosti vždy dotiahli do konca. Ďakujem.
Ďuriš Nicholsonová, Lucia, podpredsedníčka NR SR (2018-06-13):
Takže nech sa páči, pani ministerka, poprosím vás, aby ste uviedli vládny návrh zákona.
Simon, Zsolt, poslanec NR SR (2014-11-08):
Ďakujem pekne. Vážený pán kolega Blaha, k demokracii patrí aj to, že aj vy môžte sedieť v tejto Národnej rade a máte tu možnosť vystúpiť. Občania vo voľbách sa tak vyjadrili. Ja by som sa chcel napojiť na to vaše vyjadrenie, keď ste hovorili, že ste vyvodili zodpovednosť. Tak si vás verejne dovoľujem vyzvať, aby ste mi vysvetlili, ako ste vyvodili zodpovednosť, keď ministerku Zvolenskú, ktorá bola z liahne Penty, ste nahradili iným ministrom z inej liahne Penty. A keď Penta spolu s Medical Group sídlia na tej istej adrese v Belize a vykrádajú zdravotníctvo, tak ste nič iné neurobili, len ste vymenili na fasáde jednu malú tabuľku, ale systém zostal ten istý. A keď my tu dnes kritizujeme, tak to kritizujeme práve preto, lebo nič ste de facto neurobili. A musím povedať, že viackrát som pri tejto diskusii aj vo faktických pripomienkach vyzval, nech príde do Národnej rady Pavol Paška a Robert Fico a nech diskutuje s opozíciou, s predstaviteľmi voličov, ktorí ich sem dostali. A je mi to ľúto, že neprišli. Pretože niektorí kolegovia a ľudia budú chcieť komunikovať s nimi ako občania vonku na uliciach. A mne sa to nepáči, že bude komunikácia vonku na uliciach, budú protesty. Ale zato, že oni sem nenabrali odvahu a neprišli komunikovať a neprišli diskutovať s nami, tak budú musieť diskutovať asi na uliciach. A za to nesiete zodpovednosť vy, aj vy konkrétne, pán Blaha, svojím vystúpením. Ďakujem.
Blanár, Juraj, podpredseda NR SR (2021-12-09):
Vážené panie poslankyne, vážení páni poslanci, pokračujeme v rokovaní. Prosím povereného overovateľa, aby oznámil výsledok hlasovania návrhu na voľbu komisára pre deti. Nech sa páči, pán poslanec overovateľ, máte slovo.
Jasaň, Viliam, poslanec NR SR (2014-09-09):
Ďakujem pekne, pán predseda. Dovoľte, aby som predniesol návrh na uznesenie Národnej rady Slovenskej republiky. Národná rada Slovenskej republiky podľa § 89 ods. 1 zákona Národnej rady Slovenskej republiky č. 350/1996 o rokovacom poriadku Národnej rady Slovenskej republiky v znení neskorších predpisov na návrh vlády Slovenskej republiky súhlasí s prerokovaním vládneho návrhu zákona, ktorým sa mení a dopĺňa zákon č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov v znení neskorších predpisov a ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov, je to tlač 1116, prerokuje v skrátenom legislatívnom konaní s tým, že prvé, druhé a tretie čítanie sa uskutoční na 37. schôdzi Národnej rady Slovenskej republiky. Dajte, prosím, hlasovať.
Laššáková, Jana, podpredsedníčka NR SR (2013-12-12):
Nech sa páči.
Nemec, Richard, poslanec NR SR (2021-12-07):
Ďakujem, pán predsedajúci. Ja trošku nadviažem, pán Tomáš, teraz ste ukázali to divadlo, ktoré vy tu hráte na tých dôchodcov. Vy si myslí... vy keď sa hráte, že poznáte Igora Matoviča, vy si myslíte, že keby ste zahlasovali, že Igor Matovič uhne z tých 600 euro? No neuhol by, lebo by cítil podporu, že to chcete. Čiže jemu záleží na tých dôchodcoch. A je mi, ja som naozaj nevedel, pán Šimko, že ste zahlasovali za tento zákon, čo si veľmi vážim, a mohli ste ísť za tými hlasákmi a tam na tej (tom, pozn. red.) vašom krídle trošku zapracovať na tom, aby tí dôchodci to naozaj dostali, lebo toto je tá, myslím si, že tá posledná pomoc a motivácia. Potom uvidíme, čo, čo príde zase. Ale na to, aby sa tie nemocnice uvoľnili od 60 plus, je dôležité zabojovať zo všetkých síl. Ďakujem.
I. Mikloš, podpredseda vlády a minister financií SR: (2006-02-02):
Otázka totiž môže stáť aj tak, ale, samozrejme, že nie. Je to verejný sektor, pán poslanec. To, že potom sa miestna samospráva rozhodla tieto pozemky predať, je v jej kompetencii zo zákona. Samozrejme, mohol to predať štát, bolo by to príjmom štátneho rozpočtu. Ale všetko je to verejný sektor, pán poslanec. Neuhýbam, všetko je to verejný sektor. Pán poslanec, nie neuhýbam. Vy ste vo svojej doplňujúcej otázke spomínali rok 1999 bezodplatný prevod pozemkov a naznačili ste, že malo dôjsť k nejakým špekuláciám. Ja sa vyjadrujem presne k tomu, o čom ste hovorili vy. A k druhej časti otázky sa vyjadrím tiež. Čo sa týka toho odhadu, ten odhad je robený podľa vyhlášky ministerstva spravodlivosti, v tejto vyhláške nie je a ani nemôže byť zohľadnená tzv. polohová renta. Polohová renta znamená, že pozemok v centre Bratislavy alebo teda konkrétne tento, má celkom určite rádovo vyššiu hodnotu ako pozemok, ja neviem, pri poľských hraniciach alebo pri ukrajinských hraniciach alebo niekde v lese. Takže je celkom evidentné, že zohľadniť polohovú rentu môže len trh pri dopyte, keď sa stretne dopyt s ponukou, a preto špeciálne pri pozemkoch, ktoré majú vysokú polohovú rentu, ktoré sú v centre veľkých miest, vždy bude skutočná trhová hodnota sa pomerne zásadne líšiť od úradnej hodnoty, ktorá je stanovená na základe nejakej vyhlášky, pretože vyhláška nemôže postihnúť generovanie tejto trhovej hodnoty. Vygenerovanie trhovej ceny, najlepší spôsob, jediný, aký poznáme, je súťaž. Reálna súťaž, kde sa v konkurencii stretávajú viacerí potenciálni záujemcovia. Ministerstvo kultúry ide touto cestou, ja by som považoval za legitímnu kritiku, ak by sa prišlo na to, ak by ste napríklad prišli na to, že nedochádza k reálnej súťaži, že sa to chce predať priamo na základe napríklad takéhoto odhadu, potom celkom evidentne by to problém bol, pretože sa dá predpokladať, že skutočná trhová cena je omnoho vyššia. Ale keďže ministerstvo kultúry to robí ponukovým konaním, teda súťažou, tak sa dá predpokladať, že aj tá cena bude vyššia, možno výrazne vyššia, ja neviem aká, uvidíme to po 13. februári, kedy budú predložené ponuky. Ďakujem pekne.
Blaha, Ľuboš, poslanec NR SR (2014-09-23):
Ďakujem pekne. Ja som sa presne tohto obával, keď som, keď sme hovorili o tom, že či v pléne máme riešiť Ukrajinu a zahraničnopolitickú, politické otázky, ja som bol proti, pretože presne kvôli tomuto, že sa postaví niekto, kto sa zahraničnou politikou nezaoberá, a začne hovoriť o korupcii na Slovensku a nejaké všelijaké predvolebné kortešačky. Polovica prejavu bola úplne mimo témy. Ako načo má toto zmysel? Naozaj, na tom zahraničnom alebo európskom výbore sa bavia ľudia, ktorí sa zaoberajú tou problematikou a vedia k nej niečo zmysluplné povedať, ale pán Lipšic to očividne nie je. Budem sa vyjadrovať iba k tomu, čo hovoril k téme, a to je napríklad to, že majetok a život Rusov v Európe je dôkazom toho, že tento civilizačný spor vlastne prehráva Rusko a tak ďalej. Pán kolega, ono to nie je civilizačný spor. To je ten váš základný problematický predpoklad. Nie je. Rusi nechcú ovládnuť Európu so svojimi hodnotami, to skôr Západ chce ovládnuť Rusko so svojimi hodnotami keď tak, ale nejde tu o civilizačný spor. Rusi naozaj chcú žiť v Európe. Chcú tu mať deti, chcú tu študovať, chcú tu mať majetok. Kľudne. Oni nechcú vojnu. To je pointa. Tú vojnu chce dneska niekto iný. Európa dneska tlačí na Rusko a tlačí ho do kúta, čiže mám pocit, že máte trošku popletené tie predpoklady, ktoré tu sú úplne iné. A ten váš slovník je tragický. Tragický a desivý. Už hovoríte o tom, že vojnu? Možno aj niekedy treba. To je taký strašidelný posun, vy to nevidíte, páni kolegovia? Pred ešte rokom, keby ste takéto niečo povedali, tak by vás rovno zavreli ako vojnového zločinca. Vy nemôžete, preboha, hovoriť, že vojnu niekedy treba. Vy tu ako keby pripravujete prostredie pre vypuknutie vojny. Tomu sa bráňme, bojujme za mier, preboha! Hovoriť o tom, že keď niekto nechce vojnu, je vlastizradca? Takáto logika? Toto je naozaj podľa môjho názoru niečo tragické a takíto vojnoví štváči by ešte pred rokom sedeli za mrežami. Ďakujem.
P. Hrušovský, predseda NR SR: (2003-12-12):
(Hlasovanie.) 146 prítomných, 68 za, 40 proti, 36 sa zdržalo, 2 nehlasovali. Neschválili sme návrh.
Dostál, Ondrej, poslanec NR SR (2021-12-14):
Ja uznávam, že k tomu, čo sme schválili ako pozmeňujúci návrh v bode 2 spoločnej správy, možno mať výhrady z hľadiska legislatívnej techniky, tiež to nepovažujem za optimálne, ale domnievam sa, že to nie je v rozpore s legislatívnymi pravidlami. Je to nový novelizačný článok, týka sa zákona o ochrane verejného zdravia, čiže úplne iného zákona, a teda účinnosť ak tam bude skoršia, ako je účinnosť zákona o elektronických komunikáciách, tak tam nie je žiadny reálny problém z hľadiska legislatívnej techniky. Ak teda pán poslanec Susko sa domnieva, že to odporuje niektorému z ustanovení zákona o rokovacom poriadku, tak by bolo dobré, keby ho zacitoval aj uviedol, ktoré konkrétne ustanovenie zákona o rokovacom poriadku týmto postupom bolo porušené, pretože ja sa domnievam, že žiadne.
Mizík, Stanislav, poslanec NR SR (2022-03-15):
Ďakujem za slovo. Pán Osuský, ale áno, Aliancia sa na nás vykašle presne tak, ako sa vykašľala na svojich afganských spolupracovníkov, keď ušli pred pastiermi kôz a Taliban v pohode ovládol Afganistan, tak nás zradia, ako aj zradili Juhovietnamcov, keď zdrhli po napalmových hrôzach z Vietnamu. A takisto nás západné krajiny zradia, ako zradili nás v Mníchove, keď ste to teraz spomínali. Ďakujem.
Naď, Jaroslav, minister obrany SR (2021-06-15):
Ďakujem pekne, pán podpredseda, ak som sa mal nejakým spôsobom prihlásiť, sa ospravedlňujem. Na pána Suju. To je ten rozdiel, viete, že k vám prišli traja policajti domov, zaklopali na dvere a opýtali sa, či ste ochotný vypovedať. Mňa bez výpovede prišli obviniť na politický míting z NAKA Bratislava aj napriek tomu, že to bolo v Bojniciach a mohli tam prísť úplne niekto iní. Lenže to by nemohla byť taká situácia, že vtedajšie vedenie NAKA si dalo svojich rodinných príslušníkov do Vojenského spravodajstva pánovi Balciarovi a potom vykonávali na jeho pokyny úkony voči nepohodlným osobám. Po druhé. Pýtate sa, odkiaľ má pán Fico dokumenty? No ja vám poviem, odkiaľ má dokumenty. Odtadiaľ, čo som povedal aj počas môjho vystúpenia. Deň pred mojím príchodom na ministerstvo, keď pán Balciar vedel, že končí, si nechal vytiahnuť z archívu spravodajský spis na moje meno a na meno Romana Mikulca a vrátil ho v deň, keď končil. Tak ja sa pýtam, čo robil s tými dokumentami pán Balciar a dnes akým spôsobom sa dostávajú tie ním vyfabrikované a bývalými nominantami Vojenského spravodajstva vyfabrikované veci na mňa a na Romana Mikulca k pánovi Ficovi? Čo sa týka pána Kéryho, to, že som na Blahu reagoval, prosím vás pekne, však, veď to bolo nenormálne, čo tu predviedol. Ja nechápem, že ešte ho stále máte v poslaneckom klube, tohto človeka, veď on normálne má vážny problém psychický podľa mňa. Ale faktom je to, že Fico tu pomenoval veci, ktoré som ja napríklad jedným dôkazom okamžite zmiatol zo stola. Jednoducho, to je presne o tom, že Fico dostal dokumenty, ktoré sú falzifikátom v skutočnosti, a on s nimi chodí na tlačovú konferenciu a hovorí o nich. Ale realita je iná, pán Kéry. A ešte mi dovoľte na toho pána Ribára. Viete, kedy bol pán Ribár daný do väzby? V októbri 2019. Ktorá vláda bola v októbri 2019 pri moci? Myslím, že pána Pellegriniho. Takže nehovorte mi o tom, že my tu máme niečo spoločné s tým, že pán Ribár skončil vo väzbe. Pána Ribára ste dali do väzby vy a zjavne v tom čase bezpečnostné zložky tohto štátu vedeli, prečo tak konajú. Ďakujem veľmi pekne. (Potlesk.)
Pellegrini, Peter, predseda NR SR (2015-06-26):
Prezentujme sa a hlasujme o návrhu pani spravodajkyne, aby sme prerokovali tento poslanecký návrh zákona v druhom čítaní. (Hlasovanie.) Prítomných 131 poslancov, za hlasovalo 41, proti boli 3, zdržalo sa 86 poslancov, nehlasoval 1. Konštatujem, že sme tento návrh neschválili. Teraz poprosím pána poslanca Kvasničku, aby prišiel uviesť hlasovanie v prvom čítaní o bode 43 schváleného programu, ktorým je prvé čítanie o návrhu poslanca Abrhana na vydanie zákona, ktorým sa mení a dopĺňa tlačový zákon, tlač 1598. Pán Kvasnička, nech sa páči, uveďte hlasovanie. [Hlasovanie o návrhu poslanca Národnej rady Slovenskej republiky Pavla Abrhana na vydanie zákona, ktorým sa mení a dopĺňa zákon č. 167/2008 Z. z. o periodickej tlači a agentúrnom spravodajstve a o zmene a doplnení niektorých zákonov (tlačový zákon) v znení neskorších predpisov , tlač 1598.]